Indōnezyjo – wyspiarske państwo we Połedniowo-Wschodnij Azyje, kerygo stolicōm je Dżakarta s 8,4 mln miyszkańcōw. Je rozlygowano na 18 108 wyspach. Ōngyfer 6 tyś. ś nich je pōmieszkiwanych. Przinoleżōm uōne do Malajskigo Archipelagu. Wyspy Indōnezyje sōm rozćōngniynte sie na dugość przez 5 tyś. km wzduż rōwnika a na dugości 1750 km s połednio na pōłnoc. Jeich brzygi ôpływajōm Pokojny a Indyjski Ôcean. Na wyspach sōm liczne wulkony. Indōnezyjo je czynsto nynkano bez trzyńsiynio ziymie a tsōnami. Nojwyższym wiyrchym je Puncok Jaya - na 4884 m wysoki. Indōnezyjo graniczy s Papuōm-Nowōm Gwinyjōm na Nowyj Gwinei, Malezyjōm na Borneo i Wschodnim Timōrym na Timōrze.